Kaškain kieli

Kaškain kieli on turkkilaisten kielten eteläiseen ryhmään kuuluva kieli. Sitä puhuu äidinkielenään noin 923 000 kaškaita pääasiassa Fārsin provinssissa Iranissa. Kielen puhujamäärästä on myös toisenlaisia arvioita. 

Kaškain kieli on hyvin läheistä sukua azerille, ja jotkut kielitieteilijät pitävät kaškaita vain azerin murteena. Erona azeriin kaškaita kirjoitetaan edelleen arabialaisella kirjaimistolla tai tarkemmin sanottuna sen persialaisella versiolla. Monet kaškait puhuvat myös persiaa.

Lähteet

Luokka:Iranin kielet
Luokka:Oghuzkielet